open-index/open-wikipedia-markdown huggingface dataset:
ตราแผ่นดินของกัมพูชา

**ตราแผ่นดินของกัมพูชา** (พระราชอาณาจักรกัมพูชา) แบบปัจจุบัน ใช้เป็นตราประจำราชวงศ์กัมพูชาและใช้เป็นตราหน้าหมวกทหารกัมพูชาด้วย

## ลักษณะ

ตราแผ่นดินของกัมพูชาในปัจจุบันใช้ (รูปแบบที่ทวิ ២) มีลักษณะเป็นรูปฉลองพระองค์ครุยคลุมพานแว่นฟ้า อัญเชิญพระแสงขรรค์และเครื่องหมายอุณาโลมภายใต้พระมหามงกุฎเปล่งรัศมี มีลายช่อต่อออกมาจากกรรเจียกจรทั้งสองข้าง รูปดังกล่าวอยู่เหนือรูปดาราของเครื่องราชอิสริยาภรณ์พระราชอาณาจักรกัมพูชา (Royal Order of Cambodia) และมีรูปลายก้านขดอยู่ใต้รูปฉลองพระองค์ครุยอีกชั้นหนึ่ง  ถัดมาทางด้านข้างทั้ง 2 ด้านขนาบด้วยรูปฉัตร 5 ชั้น ซึ่งประคองโดยคชสีห์ทางด้านซ้าย และราชสีห์ทางด้านขวา เบื้องล่างสุดของรูปทั้งหมดเป็นแพรแถบแสดงข้อความว่า "ព្រះចៅក្រុងកម្ពុជា" ("พระเจ้ากรุงกัมพูชา") ด้วยอักษรเขมรแบบอักษรมูล

ความหมายของสัญลักษณ์ในดวงตรามีดังต่อไปนี้
# รัศมีที่เปล่งออกมาจากพระมหามงกุฎ หมายถึง ความเจริญรุ่งเรืองแห่งอารยธรรมเขมร
# ฉัตร 5 ชั้นทั้งสองคัน หมายถึง พระมหากษัตริย์และสมเด็จพระราชินี
# พระแสงขรรค์ หมายถึง พระราชอำนาจและความยุติธรรม
# ราชสิห์และคชสีห์ หมายถึง ปวงชนชาวกัมพูชาผู้ค้ำจุนราชบัลลังก์

### สมัยสาธารณรัฐเขมร

### สมัยกัมพูชาประชาธิปไตย
ตราแผ่นดินของกัมพูชาในสมัยเขมรแดง (หรือในชื่อเรียกอย่างเป็นทางการว่า กัมพูชาประชาธิปไตย) มีลักษณะตามที่กำหนดไว้ในบทที่ 12 มาตรา 17 ของรัฐธรรมนูญแห่งกัมพูชาประชาธิปไตยไว้ว่า *"ในตราแผ่นดินเป็นรูประบบ[[เขื่อน]]กั้นน้ำและ[[คลองชลประทาน]] เป็นสัญลักขณ์บอกถึง[[เกษตรกรรม]]สมัยใหม่ โรงงานโรงหนึ่งเป็นสัญลักขณ์บอกถึง[[อุตสาหกรรม]] รูปทั้งหมดนี้อยู่ภายในพวงมาลัยรวงข้าวมีคำจารึกข้างใต้ว่า "กัมพูชาประชาธิปไตย""* ข้อความดังกล่าวนี้บรรจุอยู่ในแพรแถบสีแดง และเขียนด้วยอักษรเขมรแบบอักษรเชรียง

### สมัยสาธารณรัฐประชามานิตกัมพูชา

## พัฒนาการ

ไฟล์:Coat of arms of Cambodia (1935–70).svg|ตราแผ่นดินราชอาณาจักรกัมพูชา (แบบที่เอก) ช่วงปี พ.ศ. 2480-2496 (สมัยรัฐในอารักขาฝรั่งเศส)
ไฟล์:Royal arms of Cambodia.svg|ตราแผ่นดินราชอาณาจักรกัมพูชา (แบบที่ทวิ) ช่วงปี พ.ศ. 2496-2513 (เริ่มใช้หลังได้รับเอกราชจากฝรั่งเศส ช่วงพระราชอาณาจักรกัมพูชาสมัยสังคมราษฎรนิยม)
ไฟล์:Coat of arms of The Khmer Republic.svg|สาธารณรัฐเขมร พ.ศ. 2513-2518
ไฟล์:Emblem of Democratic Kampuchea 1975–1979.svg|ตราแผ่นดินยุคกัมพูชาประชาธิปไตย พ.ศ. 2518-2522
ไฟล์:Emblem PR Kampuchea 1979-1989.svg|ตราแผ่นดินสมัยสาธารณรัฐประชามานิตกัมพูชา พ.ศ. 2522-2532
ไฟล์:Coat of arms of State of Cambodia.svg|รัฐกัมพูชา พ.ศ. 2532 - 2534
ไฟล์:Emblem of Cambodia UNTAC.svg|องค์กรบริหารชั่วคราวแห่งสหประชาชาติในกัมพูชา พ.ศ. 2535 - 2536
ไฟล์:Royal arms of Cambodia.svg|ตราแผ่นดินราชอาณาจักรกัมพูชา (แบบที่ทวิ) พ.ศ. 2536-ปัจจุบัน (ใช้อย่างเป็นทางการ)


## ตราแผ่นพระราชอาณาจักรกัมพูชา


ไฟล์:Stone engraving of coat of arms of Cambodia.jpg|ตราแผ่นดิน พระราชอาณาจักรกัมพูชา  ณ กรุงลอนดอน
ไฟล์:2016 Phnom Penh, Pałac Królewski, Preah Tineang Phhochani (19).jpg|ตราแผ่นดิน พระราชอาณาจักรกัมพูชา หน้าบันพระที่นั่งโภชนีโสภา  พระบรมราชวังจตุมุขสิริมงคล  ราชธานีพนมเปญ
ไฟล์:2016 Phnom Penh, Pałac Królewski, Srebrna Pagoda (09).jpg|ตราแผ่นดิน พระราชอาณาจักรกัมพูชา หน้าบัน วัดพระแก้วมรกต ราชธานีพนมเปญ



## ดูเพิ่ม
* ธงชาติกัมพูชา

## อ้างอิง

กัมพูชา
หมวดหมู่:สัญลักษณ์ของประเทศกัมพูชา
อัฒภาค

*ความหมายอื่น ที่เป็นชื่อวงดนตรีเซมิโคล่อน ดูที่ [[เซมิโคล่อน]]*

**อัฒภาค** หรือ **จุดครึ่ง**  ( ; ) เป็นเครื่องหมายวรรคตอนสากลอย่างหนึ่ง หรือชื่อในภาษาอังกฤษว่า *เซมิโคลอน* หรือ *เซไมโคลอน* (semicolon)

## ประวัติ
ต้นกำเนิดของการใช้เครื่องหมายอัฒภาค ย้อนกลับไปที่ชาวอิตาลี ชื่อ อัลดุส ปิอุส มานูติอุส (Aldus Pius Manutius) ได้ใช้เครื่องหมายนี้ในการแบ่งคำของประโยคที่มีความหมายแยกจากกัน และมีการค้นพบในปี ค.ศ. 1591 ที่ sonnets ของเชกสเปียร์ได้มีการใช้เครื่องหมายอัฒภาค และ เบน จอนสัน นักเขียนชาวอังกฤษคนแรกที่มีการนำระบบนี้มาใช้อย่างเป็นที่รู้จักอย่างกว้างขวาง

* ในการเขียนพจนานุกรม ใช้คั่นความหมายของคำที่แตกต่างกัน แต่ก็ยังมีนัยเนื่องกับความหมายเดิม และยังใช้คั่นความหมายที่ไม่สัมพันธ์กันอีกด้วย
* ในภาษาอังกฤษ เครื่องหมายนี้ใช้ในการแบ่งประโยคสองประโยคที่มีความหมายเป็นอิสระต่อกัน แต่มีการวางตำแหน่งใกล้เคียงกัน
* ในภาษาโปรแกรมหลายภาษา ใช้เครื่องหมายนี้ใช้ที่ท้ายแถวเพื่อบอกถึงการจบคำสั่ง
* ในภาษาอาหรับ อัฒภาคเขียนกลับหัวอย่างนี้ ؛

## อ้างอิง

หมวดหมู่:เครื่องหมายวรรคตอน
เจ้าข่ายแก้ว ณ เชียงใหม่

**เจ้าข่ายแก้ว ณ เชียงใหม่** เป็นราชบุตรีใน "เจ้าทักษิณนิเกตน์ หนานมหายศ ณ เชียงใหม่ เจ้าทักษิณนิเกตน์นครเชียงใหม่" กับ "เจ้าบัวโสม ณ เชียงใหม่" ราชบุตรีใน "เจ้าอุปราช พิมพิสาร ณ เชียงใหม่, เจ้าอุปราชนครเชียงใหม่" (ราชโอรสในเจ้าผู้ครองนครเชียงใหม่ องค์ที่ 3)

**เจ้าข่ายแก้ว ณ เชียงใหม่** เป็นเจ้านายฝ่ายเหนือที่มีสิริโฉมงดงามยิ่ง แต่ด้วย เจ้าทักษิณนิเกตน์ฯ พระบิดา ดำรงตำแหน่งเป็นเสนาวังใน พระเจ้าอินทวิชยานนท์ พระเจ้าผู้ครองนครเชียงใหม่ องค์ที่ 7 และคุมคุกหลวง จึงเป็นที่ยำเกรง ไม่มีเจ้านายคนใดกล้าสู่ขอ จนกระทั่ง พระเจ้าบรมวงศ์เธอ กรมขุนพิทยลาภพฤฒิธาดา ซึ่งทรงดำรงตำแหน่ง "ข้าหลวงต่างพระเนตรพระกรรณ มณฑลพายัพ" ทรงทราบในพระกิตติศัพท์ความงาม จึงได้ทรงสู่ขอมาเป็นหม่อมในพระองค์ อย่างไรก็ตาม ภายหลังได้ทรงเลิกแล้วต่อกัน (ไม่มีพระโอรสธิดา)

## พงศาวลี





## อ้างอิง

* ปราณี ศิริธร ณ พัทลุง. **เพ็ชร์ล้านนา**. (ครั้งที่ ๒) เชียงใหม่ :ผู้จัดการ ศูนย์ภาคเหนือ, ๒๕๓๘. 
* คัมภีร์ คัมภีรญาณนนท์ , นาวาอากาศเอก. **เจ้านายฝ่ายเหนือ**. http://www.globalgroup.in.th/encyclopedia_lanna.html 

หมวดหมู่:เจ้าหญิงเชียงใหม่
หมวดหมู่:สกุล ณ เชียงใหม่
หมวดหมู่:ราชสกุลโสณกุล
เอ็กซ์เพรสไลฟ์

**Express Live** เป็นอัลบั้มบันทึกการแสดงสด "Pure live by Puriku ครั้งที่ 2" ของวง ในวันที่   ซึ่งเป็นฟรีคอนเสิร์ตอคูสติก และนับว่าเป็นคอนเสิร์ตใหญ่ครั้งแรกหลังจากที่ทั้ง 3 คนแยกย้ายไปทำงานเพลงของตัวเอง
คอนเสิร์ตครั้งนี้มีแขกรับเชิญมากมายทั้ง ปอย portrait - 

, 

, 

รวมถึง โต้ง

## รายชื่อเพลงในซีดี

### แผ่น 1
# ฉันมีความสุข happy me
# เปลี่ยนไปทุกอย่าง never be the same
# เพลงของเธอ her song
# Friday medley -ดาวตก/ สักคน/ รอฝน/ สองคำ/ ก่อนลา/ ต่างคนต่างรอ
# อยู่คนเดียวอีกแล้ว lonely boy
# ชั่วโมงต้องมนต์ magic moment
# บอกฉัน let me know
# เขาไม่เกี่ยว don't ask

### แผ่น 2
# หันมามอง turn around please
# เข้าใจ understand
# ฟัง pls.listen
# ฝันร้าย in my dream with you
# นิดนึงพอ nid nung por
# กลับมา please come back
# หนาวนี้ sweet winter
# รถไฟ train
# หลงทาง I've been lost

## เพลงที่ไม่ได้บรรจุในซีดี
# ไม่มีความหมาย - วิน ศิริวงศ์
# เท่ากับที่เดิม - โยคีเพลย์บอย

## The band
* สมิทธิ์ ปุญญะยันต์ Smith Poonyayant เปียโน, ออร์แกน
* นิรุต เดชบุญ Niruth Dechboon กลอง
* อาณัฐ ทองก้อน Arnut Thongkon เบส
* ณัฐวุฒิ ลี้กุล Nathawut Leekool เครื่องเคาะทั้งหมด

## เกร็ด
# ในซีดีชุดแรกที่ถูกผลิตออกมา มีข้อผิดพลาดดังนี้
## ในแผ่นแรกรายชื่อเพลงที่ 2 (เปลี่ยนไปทุกอย่าง) สลับกับเพลงที่ 3 (เพลงของเธอ)
## เขียนชื่อเพลงผิด คือ สองคำ เขียนเป็น คนบ้า
# ในเพลงกลับมานั้น โต้ง Save da last piece (มณเฑียร แก้วกำเนิด) ได้ถูกเชิญขึ้นมา โดยที่จริงเป็นแค่คนดูเท่านั้น แต่ที่จริงมีอีกคนที่ควรจะได้ขึ้นมาคือ เจอรี่ - ศศิศ มิลินทวานิช แต่กลับมีเหตุขัดข้องทำให้ไม่ได้ขึ้นมา
# เพลงรถไฟ เป็นเพลงใหม่ของฟรายเดย์ที่ร้องในงานนี้เป็นครั้งแรก

หมวดหมู่:ดนตรี
ปลาช่อนข้าหลวง

**ปลาช่อนข้าหลวง** หรือ **ปลาช่อนทอง** () เป็นปลาช่อนชนิดหนึ่ง มีชื่อวิทยาศาสตร์ว่า *Channa marulioides* อยู่ในวงศ์ปลาช่อน (Channidae) มีลักษณะคล้ายปลาช่อนงูเห่า (*C. aurolineatus* หรือ *C. marulius*) แต่ลำตัวสั้นป้อมกว่า ลำตัวสีเขียวอ่อน และมีลายสีเหลืองทองส้มสลับกับแต้มสีดำ ครีบมีจุดประสีเหลืองสด ท้องสีจาง

ขนาดโตเต็มที่มีความยาวประมาณ 90 เซนติเมตร ในประเทศไทยพบเฉพาะภาคใต้เท่านั้น โดยเป็นปลาที่พบได้น้อยบริเวณเขื่อนรัชชประภา จังหวัดสุราษฎร์ธานี และพบชุกชุมที่มาเลเซีย พบได้จนถึงอินโดนีเซีย เช่น เกาะสุมาตรา และเกาะบอร์เนียว   มักอาศัยตามแม่น้ำสายใหญ่หรือลำธารขนาดใหญ่ในป่าหรือพรรณไม้ชายฝั่งหนาแน่น โดยจะหลบอยู่ใต้ร่มเงาของไม้นั้น 

เป็นปลาที่พบได้ไม่ยาก แต่นิยมเลี้ยงเป็นปลาสวยงามมากกว่าจะนำมาบริโภค และมีราคาขายที่ค่อนข้างสูง โดยปลาที่พบที่เขื่อนรัชชประภาของไทยจะมีสีเหลืองสดสวยกว่าปลาที่พบในมาเลเซีย นอกจากนี้แล้วปลาที่พบในอินโดนีเซียบางแหล่ง ยังมีสีดำสนิทเหลือบสีฟ้า ซึ่งปลาจำพวกนี้บางครั้งพบว่าใช้ชื่อวิทยาศาสตร์ว่า *Channa melanoptera* (Bleeker, 1855) ซึ่งเป็นปลาช่อนข้าหลวงที่มีครีบหลังสีดำ แต่ก็อาจเป็นไปได้ว่าเป็นชื่อพ้องกัน เนื่องจากปลาที่พบในแต่ละแหล่งสามารถปรับสีลำตัวได้ตามสภาพอารมณ์หรือสภาพแวดล้อม

## อ้างอิง

## แหล่งข้อมูลอื่น
* รูปและข้อมูลปลาช่อนข้าหลวง

ช่อนข้าหลวง
ช่อนข้าหลวง
ช่อนข้าหลวง
ช่อนข้าหลวง
ช่อนข้าหลวง
ปลาชะโด

**ปลาชะโด** เป็นปลาน้ำจืดขนาดใหญ่ชนิดหนึ่ง มีชื่อวิทยาศาสตร์ว่า *Channa micropeltes* อยู่ในวงศ์ปลาช่อน (Channidae) จัดเป็นปลาที่มีขนาดใหญ่ที่สุดในวงศ์นี้ โดยมีขนาดโตเต็มที่ได้ถึง 1 เมตร หรือ 1.5 เมตร น้ำหนักถึง 20 กิโลกรัม  มีรูปร่างลำตัวค่อนข้างกลมยาว พื้นลำตัวสีน้ำตาลอมเขียว มีลายประสีดำกระจายทั่วตัว ภายในปากมีฟันแหลมคม เมื่อยังเป็นปลาขนาดเล็กจะมีสีลำตัวเป็นสีน้ำตาลและมีแถบสีดำ, ส้ม และเหลืองพาดตามความยาวลำตัว 2 แถบ  บริเวณหางสีแดงสด เมื่อเริ่มโตขึ้นมาสีและลายจะเริ่มจางหายไปกลายเป็นสีเขียวอมน้ำตาลคล้ายสีของเปลือกหอยแมลงภู่แทน

โดยการที่สีของปลาเปลี่ยนไปตามวัยนี้ ปลาชะโดจึงมีชื่อเรียกต่างออกไปตามวัย เมื่อยังเป็นลูกปลาจะถูกเรียกว่า "ลูกครอก" หรือ "ชะโดป๊อก" เมื่อโตเต็มที่แล้วจะถูกเรียกว่า "ชะโดแมลงภู่" ตามสีของลำตัว หากสีดำจะเรียกว่า "ชะโดถ่าน"

นอกจากจะเป็นปลาที่ใหญ่ที่สุดในวงศ์นี้แล้ว ยังมีอัตราการเจริญเติบโตเร็วที่สุดในวงศ์ปลาช่อน และยังมีอุปนิสัยดุร้ายมากที่สุดด้วย  โดยเฉพาะอย่างยิ่งในฤดูผสมพันธุ์ปลาตัวผู้ซึ่งเป็นผู้ดูแลไข่และลูกอ่อน จะกัดและทำร้ายสัตว์ทุกชนิดที่ผ่านเข้ามาใกล้รัง ไม่เว้นแม้กระทั่งมนุษย์ จึงมักมีผู้ถูกปลาชะโดกัดทำร้ายบ่อย ๆ ในช่วงนี้ ฤดูผสมพันธุ์ของปลาชะโดจะมีขึ้นในเดือนกรกฎาคม-กันยายน รังมีการตีแปลงใกล้ชายฝั่ง เรียกว่า "ชะโดตีแปลง" 

เป็นปลาที่พบได้ทุกภาคของประเทศ และพบในประเทศใกล้เคียงเช่น มาเลเซีย, อินโดนีเชีย ตอนใต้ของจีน และประเทศอื่น ๆ ในภูมิภาคเอเชียตะวันออกเฉียงใต้ ด้วย

ปลาชะโดมีการเลี้ยงในกระชังตามแม่น้ำสายใหญ่เช่น แม่น้ำเจ้าพระยา, สะแกกรัง และอ่างเก็บน้ำเขื่อนศรีนครินทร์, เขื่อนวชิราลงกรณ์ จังหวัดกาญจนบุรี มักจะไม่นิยมบริโภคสด เพราะเนื้อจืด แข็ง คาว และมีก้างเยอะ จึงไม่ค่อยเป็นที่นิยมเท่าปลาช่อน ซึ่งอยู่ในวงศ์เดียวกัน แต่มีขนาดเล็กกว่า หากจะบริโภคมักจะแปลงทำเป็นปลาเค็มและตากแห้งมากกว่า

นอกจากเป็นปลาเศรษฐกิจแล้ว ยังมีการเลี้ยงเป็นปลาสวยงามด้วย โดยเฉพาะลูกปลา พบมีขายในตลาดปลาสวยงามบ่อย ๆ และมีราคาถูก 

## ดูเพิ่ม
*ปลาชะโดอินเดีย

## อ้างอิง

## แหล่งข้อมูลอื่น
* รูปและข้อมูลปลาชะโด

ชะโด
ชะโด
ชะโด
ชะโด
ปลาสังกะวาดท้องคม

**ปลาสังกะวาดท้องคม** เป็นชื่อปลาน้ำจืดชนิดหนึ่งมีชื่อวิทยาศาสตร์ว่า *Pseudolais pleurotaenia*  อยู่ในวงศ์ปลาสวาย (Pangasiidae) มีลักษณะ หัวสั้น ตาโต ปากแคบ หนวดสั้น ลำตัวแบนข้างกว่าชนิดอื่น ๆ ท้องเป็นสันคมตลอด ปลาตัวผู้มักมีรูปร่างเพรียวยาวกว่าตัวเมีย ครีบท้องเล็กอยู่สูงกว่าระดับสันท้อง ครีบไขมันเล็ก ครีบก้นยาว ครีบหางเว้าเป็นแฉก ตัวด้านบนสีคล้ำเหลือบเขียวหรือเหลือง ข้างลำตัวสีจางมีแถบสีคล้ำตามยาวตั้งแต่บริเวณโคนครีบอก ท้องสีจาง ครีบหางสีเหลืองอ่อนขอบคล้ำ

มีขนาดประมาณ 15-20 เซนติเมตร ใหญ่สุดที่พบคือ 30 เซนติเมตร จัดว่าเป็นปลาขนาดเล็กเมื่อเทียบกับปลาชนิดอื่น ๆ ในวงศ์นี้

กินแมลงเป็นอาหารหลัก กินเมล็ดพืช ผลไม้ และพืชน้ำในบางครั้ง พบมากในแม่น้ำโขง, แม่น้ำเจ้าพระยา, แม่น้ำแม่กลอง พบน้อยในแม่น้ำตาปี  เป็นปลาที่พบชุกชุม จึงเป็นปลาเศรษฐกิจโดยเฉพาะภาคอีสาน นิยมบริโภคเป็นปลาแห้งและปรุงสด

มีชื่อเรียกเป็นภาษาถิ่นอีสานว่า "ปลายอนปีก" หรือ "ปลายอนหลังเขียว"

## อ้างอิง

## แหล่งข้อมูลอื่น
* รูปและข้อมูลปลาสังกะวาดท้องคม 

สังกะวาดท้องคม
สังกะวาดท้องคม
สังกะวาดท้องคม
สังกะวาดท้องคม
สังกะวาดท้องคม
สังกะวาดท้องคม
สังกะวาดท้องคม
ปลาสวายหนู

**ปลาสวายหนู** เป็นปลาน้ำจืดชนิดหนึ่ง มีชื่อวิทยาศาสตร์ว่า *Helicophagus waandersii * อยู่ในวงศ์ปลาสวาย (Pangasiidae) มีลักษณะหัวหลิม ตาเล็ก ขอบตามีแผ่นหนังคลุม จะงอยปากเรียว ปากเล็กกว่าปลาในวงศ์นี้ชนิดอื่น ๆ ริมฝีปากบางมีแผ่นหนังนิ่มหุ้ม รูจมูกอยู่ห่างกัน หนวดทั้ง 2 คู่ยาวถึงช่องเปิดเหงือก รูปร่างเพรียวแบนข้างเล็กน้อย ครีบก้นยาว ครีบไขมันยาว ลำตัวสีเทาอ่อนหรืออมฟ้า ด้านข้างลำตัวสีจางไม่มีแถบสี หัวและท้องสีจางอมชมพู ครีบสีจาง ปลาวัยอ่อนมีสีเทาอมชมพู

มีขนาดประมาณ 30–40 เซนติเมตร ใหญ่สุดประมาณ 60 เซนติเมตร อาหารกินแต่เฉพาะหอยขนาดเล็ก ทั้งหอยฝาเดียวและหอยฝาคู่ โดยมักหากินใกล้พื้นท้องน้ำ มักกินจุจนท้องป่อง แล้วถ่ายออกมาเฉพาะเปลือก อาศัยอยู่ในแม่น้ำสายใหญ่ พบในแม่น้ำโขงและเจ้าพระยา ไม่พบในภาคใต้ของไทย แต่มีในมาเลเชียจนถึงเกาะสุมาตรา ในอินโดนีเชีย ในประเทศไทยบริโภคโดยการปรุงสุดและหมักสับปะรด (เค็มบักนัด)

ปลาสวายหนู มีชื่อที่เรียกในภาษาถิ่นอีสานว่า "ยอนหนู" และ "หน้าหนู"

ปัจจุบัน กรมประมงได้มีการศึกษาเอนไซน์ในระบบการย่อยอาหารของปลาสวายหนู เพื่อนำไปศึกษาเพื่อพัฒนาเป็นการเลี้ยงในเชิงพาณิชย์ต่อไป

## อ้างอิง

## แหล่งข้อมูลอื่น
*Sitthi Kulabtong, Sawika Kunlapapuk and Piyathap Avakul. 2012. Some Fishery Biology of Molluscivorous Catfish,Helicophagus leptorhynchus in Thailand. Journal of Life Sciences 6(8):913-916. (http://www.davidpublishing.org/show.html?7606 )

* รูปและข้อมูลปลาสวายหนู

สวายหนู
สวายหนู
สวายหนู
สวายหนู
สวายหนู
สวายหนู
คามิว

**คามิว** อาจหมายถึง
* คามิว (เซนต์เซย่า) (Camus) จากการ์ตูนเซนต์เซย่า นักรบโกลด์เซนต์ อาจารย์ของเฮียวกะ
* คามิว (เก็นโซซุยโคเด็น) (Camus) จากเกม เก็นโซซุยโคเด็น
คดีมโนสาเร่

**คดีมโนสาเร่** () หมายถึง คดีอันมีทุนทรัพย์หรือค่าเช่าจำนวนเล็กน้อย ซึ่งไม่เกินจำนวนที่กำหนดในกฎหมาย

## กฎหมายไทย
ตามประมวลกฎหมายวิธีพิจารณาความแพ่งมาตรา 189 ได้กำหนดความหมายของคดีมโนสาเร่ไว้ว่าหมายถึงคดีแพ่งที่มีทุนทรัพย์ไม่เกิน 3 แสนบาท หรือคดีฟ้องขับไล่ผู้เช่า ผู้อาศัย ผู้ละเมิดบุกรุกเข้ามาในที่ดินอสังหาริมทรัพย์ มีค่าเช่าหรืออาจให้เช่าได้ไม่เกินเดือนละ 30,000 บาท

คดีมโนสาเร่ที่มีทุนทรัพย์ไม่เกิน 300,000 บาทนั้น เป็นอำนาจของผู้พิพากษาคนเดียวที่จะพิจารณาพิพากษา และอยู่ในอำนาจของศาลแขวง ส่วนคดีขับไล่แม้จะเป็นคดีมโนสาเร่ ก็ต้องอาศัยผู้พิพากษาครบองค์คณะและอยู่ในอำนาจของศาลจังหวัดเพราะเป็นคดีไม่มีทุนทรัพย์

การดำเนินคดีมโนสาเร่ แตกต่างจากคดีแพ่งสามัญ กล่าวคือ โจทก์สามารถยื่นฟ้องเป็นหนังสือหรือแถลงด้วยวาจาก็ได้ และเสียค่าขึ้นศาลมากที่สุดเพียงหนึ่งพันบาท เมื่อโจทก์ฟ้องแล้ว ศาลจะกำหนดวันนัดพิจารณาเพื่อให้จำเลยมาศาลเพื่อการไกล่เกลี่ย ให้การ และสืบพยานในวันเดียวกัน โดยจำเลยไม่ต้องยื่นคำให้การภายใน 15 วันอย่างคดีแพ่งสามัญ และหากจำเลยไม่ได้ยื่นคำให้การไว้ก่อนก็ไม่ขาดนัดยื่นคำให้การ ในการสืบพยาน ศาลมีอำนาจเรียกพยานหลักฐานมาสืบได้เองตามที่เห็นสมควร และให้ศาลเป็นผู้ซักถามพยานก่อน เสร็จแล้วจึงให้ตัวความหรือทนายความซักถามเพิ่มเติม โดยคำเบิกความพยานจะบันทึกแต่โดยย่อก็ได้ จากนั้น ศาลจะมีคำสั่งหรือคำพิพากษาด้วยวาจาก็ได้

ทั้งนี้ การพิจารณาคดีมโนสาเร่นี้นำไปใช้กับคดีไม่มีข้อยุ่งยากด้วย 
หมวดหมู่:วิธีพิจารณาความแพ่ง
โพธิปักขิยธรรม

**โพธิปักขิยธรรม** หรือ **โพธิปักขิยธรรม 37** เป็นธรรมอันเป็นฝักฝ่ายแห่งความตรัสรู้ คือ เกื้อกูลแก่การตรัสรู้ เกื้อหนุนแก่อริยมรรค  มี 37 ประการคือ
* สติปัฏฐาน 4
* สัมมัปปธาน 4
* อิทธิบาท 4
* อินทรีย์ 5
* พละ 5
* โพชฌงค์ 7
* มรรคมีองค์ 8

"ภิกษุทั้งหลาย ก็โพธิปักขิยธรรมเป็นไฉน? คือ สัทธินทรีย์ เป็นโพธิปักขิยธรรมย่อมเป็นไปเพื่อความตรัสรู้ วิริยินทรีย์ ... สตินทรีย์ ... สมาธินทรีย์ ...ปัญญินทรีย์ เป็นโพธิปักขิยธรรม ย่อมเป็นไปเพื่อความตรัสรู้."

"ภิกษุทั้งหลาย บรรดาสัตว์ดิรัจฉานทุกจำพวก สีหมฤคราช โลกกล่าวว่า เป็นยอดของสัตว์เหล่านั้น เพราะมีกำลัง มีฝีเท้า มีความกล้า ฉันใด บรรดาโพธิปักขิยธรรม ทุกอย่าง ปัญญินทรีย์ เรากล่าวว่า เป็นยอดแห่งโพธิปักขิยธรรมเหล่านั้น เพราะเป็นไปเพื่อความตรัสรู้ ฉันนั้นเหมือนกัน."

ส่วนที่ตรัสถึงโพธิปักขิยธรรม 37 ประการโดยตรง เช่น

"ภิกษุเป็นผู้มีธรรมงามอย่างไร ภิกษุในธรรมวินัยนี้ เป็นผู้ประกอบด้วย ความเพียรในการเจริญโพธิปักขิยธรรม ๓๗ ประการเนือง ๆ ดูกรภิกษุทั้งหลาย ภิกษุเป็นผู้มีธรรมงามอย่างนี้แล ภิกษุเป็นผู้มีศีลงาม มีธรรมงาม ด้วยประการดังนี้ ฯ"

โพธิปักขิยธรรม เรียกอีกอย่างหนึ่งว่า สามัคคีธรรม  มี 37 ประการคือ
# สติปัฏฐาน ฐานเป็นที่กำหนดของสติ
## การตั้งสติกำหนดพิจารณากาย (กายานุปัสสนา)
## การตั้งสติกำหนดพิจารณาเวทนา(เวทนานุปัสสนา)
## การตั้งสติกำหนดพิจารณาจิต (จิตตานุปัสสนา)
## การตั้งสติกำหนดพิจารณาธรรม (ธรรมานุปัสสนา)
# สัมมัปปธาน หลักในการรักษากุศลธรรมไม่ให้เสื่อม
## การเพียรระวังไม่ให้บาปเกิดขึ้นในตน (สังวรปธาน)
## การเพียรละบาปที่เกิดขึ้นแล้ว (ปหานปธาน)
## การเพียรสร้างกุศลให้เกิดขึ้นในตน (ภาวนาปธาน)
## การเพียรรักษากุศลที่เกิดขึ้นแล้ว ไม่ให้เสื่อมไป (อนุรักขนาปธาน)
# อิทธิบาท เป้าหมายของความเจริญ
## ความชอบใจทำ พอใจรักใคร่ในสิ่งนั้น (ฉันทะ)
## ความแข็งใจทำ เพียรหมั่นประกอบในสิ่งนั้น (วิริยะ) 
## ความตั้งใจทำ เอาใจฝักใฝ่ในสิ่งนั้น ไม่ทอดทิ้งธุระ (จิตตะ) 
## ความเข้าใจทำ การใช้ปัญญาพิจารณาไตร่ตรองหาเหตุผลในสิ่งนั้น (วิมังสา)
# อินทรีย์ 
## ให้เกิดความเชื่อ (ศรัทธา) มีตถาคตโพธิศรัทธา 
## ให้เกิดความเพียร (วิริยะ) มุ่งไปที่การจัดการ"กุศล" คือ ทาน ศีล ภาวนา
## ให้เกิดความระลึกได้ (สติ) มีอุปการะมาก
## ให้เกิดความตั้งมั่น (สมาธิ) สภาพอ่อนควรแก่การงาน มีผรณาปีติบ่งชี้เบื้องต้น
## ให้เกิดความรอบรู้ (ปัญญา) 
# พละ กำลัง
## ความเชื่อ (ศรัทธา)
## ความเพียร (วิริยะ) 
## ความระลึกได้ (สติ) 
## ความตั้งมั่น (สมาธิ) 
## ความรอบรู้ (ปัญญา)
# โพชฌงค์ องค์แห่งการตรัสรู้
## มีความระลึกได้ (สติ)
## มีความพิจารณาในธรรม (ธัมมวิจยะ) 
## มีความเพียร (วิริยะ)
## มีความอิ่มใจ (ปีติ) 
## มีความสงบสบายใจ (ปัสสัทธิ) 
## มีความตั้งมั่น (สมาธิ) 
## มีความวางเฉย (อุเบกขา)
# มรรค หนทางดับทุกข์
## ใช้เพื่อเห็นชอบ คือ เห็นอริยสัจ (สัมมาทิฏฐิ)
## ใช้เพื่อดำริชอบ คือ ดำริละเว้นในอกุศลวิตก (สัมมาสังกัปปะ) 
## ใช้เพื่อเจรจาชอบ คือ เว้นจากวจีทุจริต (สัมมาวาจา) 
## ใช้เพื่อทำการงานชอบ คือเว้นจากกายทุจริต (สัมมากัมมันตะ) 
## ใช้เพื่อทำอาชีพชอบ คือ เว้นจาก การเลี้ยงชีพในทางที่ผิด (สัมมาอาชีวะ) 
## ใช้เพื่อเพียรชอบ คือ สัมมัปปธาน (สัมมาวายามะ) 
## ใช้เพื่อระลึกชอบ คือ ระลึกในสติปัฏฐาน 4 (สัมมาสติ) 
## ใช้เพื่อตั้งใจมั่นชอบ คือ เจริญฌานทั้ง 4 และวิปัสสนา (สัมมาสมาธิ)

## อ้างอิง

* พระธรรมปิฎก (ประยุทธ์ ปยุตฺโต). "พจนานุกรมพุทธศาสน์ ฉบับประมวลศัพท์". 
* พระธรรมปิฎก (ประยุทธ์ ปยุตฺโต). "พจนานุกรมพุทธศาสน์ ฉบับประมวลธรรม".

หมวดหมู่:ธรรมหมวด 37
หมวดหมู่:หลักธรรมของศาสนาพุทธ
คิมิมาโร่

**คิมิมาโร่** () ตัวละครในนินจาคาถาโอ้โฮเฮะ หนึ่งในนินจาลูกน้องของโอโรจิมารุ มีวิชากระดูก ซึ่งเป็นขีดจำกัดสายเลือด ที่สามารถนำกระดูกออกมาจากลำตัวช่วยในการต่อสู้ได้ มีกระดูกออกมาไม่ จำกัด อยุ่ในเล่ม 24 Name : Kaguya Kimimaro ปรากฏตัวครั้งแรก : Chapter 199 -Episode 118 สังกัด : โอะโตะงาคุเระ Rank: ไม่ระบุ อาจเป็น โจนิน ฉายา: ไอ้กระดูก เกี่ยวข้องกับ : Ukon, Sakon, Tayuya, Jiroubou, Kidoumaru, Orochimaru

Kimimaro คือ ลูกพี่ใหญ่ประจำ สี่เสียง นินจาองครักษ์ พิทักษ์ โอโรจิมารุ

ภายในร่างกายของ Kimimaro ได้รับบาดเจ็บอย่างรุนแรง. Orochimaru เห็นเขา Kimimaro เขาคิดในใจ เขาอาจจะใช้ร่างกายของ คิโดมารุ เพื่อร่างกายเขาสามารถทจะทำเป็นร่างกายอันใหม่ของเขาได้. Kimimaro กับอาการบาดเจ็บนบางทีถ้าเป็น คนธรรมดาอาจตายไปนานแล้ว แต่เป็นเพราะว่าความสามารถ bloodline ขีดจำกัดทางสายเลือดของเขา ที่จะจับต้องและควบคุมกระดูกภายในร่างกาย
เมื่อเขากระตุ้นความสามารถอัคระขั้นสอง, Kimimaro กับส่วนประกอบของ Orochimaru ที่เหลืออยู่เขาปล่อยให้เผชิญ อุซึมากิ นารูโตะ. นารูโตะ ใช้วิชาแยกเงาพันร่าง แต่ คิมิมาโร่ สามารถที่จะทำลายเงาได้หมดภายในพริบตา จากสถานการณ์มันดูน่ากลัว แต่ทว่า Rocks Lee ได้ปรากฏตัวขึ้น เพื่อให้ความช่วยเหลือ. Naruto และออกไปจากการต่อสู้ Rocks lee พยายามต่อสู้คิโดมารุ. แต่จากการใช้กระดูกของเขา ทำให้ ลี ได้รับบาดเจ็บเกือบอันตราย จนกระทั่ง Gaara ได้ปรากฏตัวอีกครั้ง เพื่อช่วยมาโคโนฮะ. กาอาระและพี่น้องของเขาได้ถูกสั่งมาโดย Hokage รุ่นที่ 5 เพื่อช่วยเข้าช่วยเพราะนินจาโคโนฮะกำลังตกอยู่ในอันตราย. การใช้เทคนิควิชาทรายของเขา กาอาระสามารถเพื่อบังคับ Kimimaro เพื่อใช้รูปแบบอัคระขั้นสูงและ

หมวดหมู่:ตัวละครในนินจาคาถาโอ้โฮเฮะ
หมวดหมู่:ตัวละครอนิเมะและมังงะที่ปรากฏตัวครั้งแรกในปี พ.ศ. 2547
หมวดหมู่:ตัวละครมนุษย์เคลื่อนไหว
หมวดหมู่:ตัวละครชายในอนิเมะและมังงะ
หมวดหมู่:ตัวละครวัยทีนในอนิเมะและมังงะ
หมวดหมู่:ตัวละครที่เป็นผู้รอดชีวิตเพียงผู้เดียว
หมวดหมู่:ตัวละครที่ฆ่าตัวตาย
หมวดหมู่:ตัวละครที่เป็นอันเดด
ดัชนีภาพลักษณ์คอร์รัปชัน

thumb|แผนที่แสดงประเทศ/ดินแดนตามดัชนีภาพลักษณ์คอร์รัปชัน ค.ศ. 2020
|500px
**ดัชนีภาพลักษณ์คอร์รัปชัน** () เป็นดัชนีที่ตีพิมพ์ทุกปีโดยองค์กรเพื่อความโปร่งใสนานาชาติตั้งแต่ ค.ศ. 1995 ซึ่งจัดอันดับประเทศ "จากระดับความทุจริตในภาครัฐ ด้วยวิธีการประเมินผลโดยผู้เชี่ยวชาญและเขียนแบบสอบถามความคิดเห็น" โดยทั่วไปแล้ว CPI มักวัดระดับความทุจริตเป็น "การใช้อำนาจสาธารณะในทางที่ผิดเพื่อรายได้ส่วนตัว"

ใน CPI ค.ศ. 2019 ที่เผยแพร่ในเดือนมกราคม ค.ศ. 2020 ในการจัดอันดับ 180 ประเทศ "ในระดับจาก 100 (บริสุทธิ์มาก) ถึง 0 (ทุจริตอย่างมาก)" ประเทศเดนมาร์ก, นิวซีแลนด์ และฟินแลนด์เป็นประเทศที่มีการทุจริตน้อยที่สุดในโลก ในขณะที่ประเทศที่ทุจริตมากที่สุดคือโซมาเลีย ซึ่งได้คะแนนไป 8–10 จาก 100 ตั้งแต่ค.ศ. 2012 เป็นต้นมา ประเทศซูดานใต้เป็นหนึ่งในประเทศที่มีการทุจริตมากที่สุดในโลก เนื่องจากสังคมที่คงที่ และปัญหาทางเศรษฐกิจ ทำให้ได้คะแนนเฉลี่ยไป 13 จาก 100 ใน ค.ศ. 2018

## อันดับ
ข้อมูล:

### ค.ศ. 2012–2019

### ค.ศ. 2011
20 ประเทศหรือดินแดนนี้ติดอันดับประเทศที่มีความทุจริตน้อยที่สุด ได้แก่ (ดูสเกลจาก 10 ลงไป 1): 

20 ประเทศด้านล่างติดอันดับเป็นประเทศที่มีระดับความทุจริตมากที่สุด ได้แก่: 

### ค.ศ. 2010
20 ประเทศหรือดินแดนนี้ติดอันดับประเทศที่มีความทุจริตน้อยที่สุด ได้แก่ (ดูสเกลจาก 10 ลงไป 1): 

20 ประเทศด้านล่างติดอันดับเป็นประเทศที่มีระดับความทุจริตมากที่สุด ได้แก่: 

## ดูเพิ่ม
*ดัชนีประชาธิปไตย
*Capacity to Combat Corruption Index (CCC)

## อ้างอิง

## แหล่งข้อมูลอื่น

* เว็บไซต์อย่างเป็นทางการ
*  สืบค้นเมื่อ 24 สิงหาคม 2554.
* Corruption Perceptions Index 2013 
* Interactive world map of the Corruption Perception Index: 2000-2008 
* A Users' Guide to Measuring Corruption ข้อวิจารณ์ CPI และดัชนีที่คล้ายกัน.
* Global Integrity Index
* List of Global Development Indexes and Rankings

หมวดหมู่:การเคลื่อนไหวต่อต้านความทุจริต
หมวดหมู่:สถิติอาชญากรรม
หมวดหมู่:การจัดอันดับระหว่างประเทศ
หมวดหมู่:การทุจริต
หมวดหมู่:การรับรู้
คอร์รัปชัน
ไบร์ท (เก็นโซซุยโคเด็น)

ไบร์ท () ปรากฏตัวในเกมเก็นโซซุยโคเด็นภาค II และ III (แต่สามารถนำมาใช้เล่นได้ในภาค III) เป็นมังกรคู่หูกับฟุตช์ มักจะเดินทางไปด้วยกันเสมอ

## ข้อมูลจำเพาะ
* **ชื่อ**: ไบร์ท 
* **ดวงดาวประจำตัว**: จิเคียว (Chikyou) 
* **บ้านเกิด**: หุบเขาราคุไท (Mt. Rakutei) 
* **อายุ**: 16 ปี (ซุยโคเด็นภาค III) 
* **เผ่าพันธุ์**: มังกร 
* **รูนที่ถือครอง**: ไม่ปรากฏ 
* **ครอบครัว**: ฟุตช์ 
* **ถานะ**: ไม่ปรากฏ 
* **สถานที่อยู่ปัจจุบัน**: ไม่ปรากฏ 
* **สงครามที่เข้าร่วม**: สงครามทูตแห่งเพลิงครั้งที่สอง 

## ประวัติ
ไบร์ทเป็นมังกรที่ฟักออกจากไข่ภายในหุบเขาราคุไท โดยฟุตช์และฮัมฟรีเป็นคนค้นพบ ไบร์ทเป็นมังกรสีขาวดังนั้นฟุตช์จึงตั้งชื่อมันว่า ไบร์ท ในตอนแรกฮัมฟรี่บอกให้ฟุตช์จำกัดไบร์ทซะเพื่อที่จะไม่ให้เกิดเป็นมังกรป่าที่ดุร้าย แต่ฟุตช์เสนอตัวที่ดูแลไบร์ทเอง ภายหลังจากการตรวจสอบแล้วพบว่าไบร์ทเป็นมังกรจริงๆ จึงทำให้ฟุตช์ได้รับฐานะอัศวินมังกรกลับคืนมาอีกครั้ง 

หมวดหมู่:เก็นโซซุยโคเด็น
ซิกฟรีด (เก็นโซซุยโคเด็น)

**ซิกฟรีด** () เป็นตัวละครจากเกมเก็นโซซุยโคเด็น ปรากฏตัวออกมาในภาค II 

## ข้อมูลส่วนตัว
* ชื่อ: ซิกฟรีด
* ดวงดาวประจำตัว: เท็นเม็น (Tenmen), เท็นไท (Tentai) (ขึ้นอยู่กับการเลือกตัวละครของผู้เล่น)
* บ้านเกิด: ไม่ปรากฏ
* อายุ: มากกว่า 200 ปี
* เผ่าพันธุ์: ยูนิคอร์น
* รูนที่ถือครอง: White Saint
* ครอบครัว: ไม่ปรากฏ
* สถานะ: วิญญาณศักดิ์สิทธิ์
* สถานที่อยู่ปัจจุบัน: ป่าโคบอลต์ (Kobold Forest)
* สงครามที่เข้าร่วม: สงครามรวบรวมแผ่นดินดูนัน (Dunan Unification War)

## ประวัติ
ซิกฟรีดเป็นวิญญาณศักดิ์สิทธิ์ที่สถิตย์อยู่ในป่าโคบอลต์มามากกว่า 200 ปี คอยทำหน้าที่ทดสอบจิตใจของนักรบ แต่ไม่เคยมีใครผ่านเข้าไปในป่านั่นเป็นเวลาจนทำให้ผู้นำหมู่บ้านโคบอลต์คิดว่าการทดสอบนั้นเป็นเพียงตำนานเท่านั้น ในครั้งที่ฮิกซ์และเทนการ์เข้ามาทดสอบความเป็นนักรบตามกฎหมู่บ้าน ซิกฟรีดปรากฏตัวออกมาแบบไม่มีใครคาดคิดและขู่ให้ฮิกซ์มอบเทนการ์ให้ตนแต่ฮิกซ์ไม่ยอม ซิกฟรีดยอมรับความเป็นนักรบของฮิกส์และหายตัวไป

ภายหลังสงครามสิ้นสุดลง ซิกฟรีดก็ได้กลับมาอยู่ยังป่าโคบอลต์ดังเดิม

## วิธีการนำเป็นพวก
;ซุยโคเด็นภาค II: หากริโอมีคริสตัลแห่งการได้ยิน (Hearing Crystal) และพาหญิงพรหมจรรย์มาด้วย ซิกฟรีดจะปรากฏตัวขึ้นอีกครั้งและเข้ามาเป็นพวกของเราตามคำขอร้อง

หมวดหมู่:เก็นโซซุยโคเด็น
เจ้าอินทยงยศโชติ

**เจ้าอินทยงยศโชติ** () ทรงเป็นเจ้าผู้ครองนครลำพูน องค์ที่ 9 แห่งราชวงศ์ทิพย์จักร

## พระประวัติ
**เจ้าอินทยงยศโชติ** มีพระนามเดิมว่าเจ้าอินทยศ​ () เป็นราชโอรสในเจ้าดาราดิเรกรัตนไพโรจน์ เจ้านครลำพูนองค์ที่ 7 โดยเป็นองค์เดียวที่เกิดแต่แม่เจ้าปิมปาราชเทวี ได้รับพระราชทานสัญญาบัตรเป็น*เจ้าอุปราชนครลำพูน* จนวันที่ 3 มกราคม พ.ศ. 2440 (นับแบบปัจจุบันเป็นปี พ.ศ. 2441) จึงเลื่อนเป็น*เจ้าอินทยงค์ยศโชติ์ วรโฆษกิตติโสภณ วิมลสัตยสวามิภักดิคุณ หริภุญไชยรัษฎารักษ์ ตทรรคเจดีย์บูชากร ราษฎรธุระธาดา เอกัจจโยนกาธิบดี เจ้านครลำพูน* 

เจ้าอินทยงยศโชติ ป่วยเป็นโรคภายใน อาการทรงกับทรุดเรื่อยมา จนถึงแก่พิราลัยในวันที่ 18 มีนาคม พ.ศ. 2454 (พ.ศ. 2453 หากนับวันที่ 1 เมษายนเป็นวันขึ้นศักราชใหม่) รวมระยะเวลาที่ทรงครองนคร 16 ปี

## ราชโอรส ราชธิดา
**เจ้าอินทยงยศโชติ** มีราชโอรสและราชธิดา รวม 5 พระองค์ ณ ลำพูน มีนามตามลำดับ ดังนี้
* ใน **หม่อมราชวงศ์รถแก้ว** - ธิดาหม่อมเจ้าสัตบุศ อิศรเสนา พระโอรสในพระเจ้าราชวรวงศ์เธอ กรมหมื่นกษัตริย์ศรีศักดิเดช ที่ได้ สมรสกับเจ้าหญิงในราชวงศ์ทิพย์จักร แห่งนครลำพูน  (มีราชโอรส 1 ราชธิดา 2)
# **เจ้ามุกดา ณ ลำพูน** - สมรสกับ "เจ้าราชภาคินัย น้อยเมืองไทย, เจ้าราชภาคินัยนครลำพูน"
# **[[เจ้าจักรคำขจรศักดิ์|มหาอำมาตย์โท พลตรี เจ้าจักรคำขจรศักดิ์, เจ้าผู้ครองนครลำพูน องค์ที่ 10]]**
# **เจ้าหล้า ณ ลำพูน** - สมรสกับ "เจ้าน้อยจิตตะ ณ ลำพูน" ภายหลังสมรสกับ "เจ้าราชสัมพันธ์วงศ์ น้อยพุทธวงศ์ ณ เชียงใหม่, เจ้าราชสัมพันธ์วงศ์นครลำพูน"
* ใน **หม่อมคำเที่ยง** (มีราชธิดา 1)
** **เจ้าทิพนวล ณ ลำพูน**
* ใน **หม่อมบัวจีน** (มีราชธิดา 1)
** **เจ้าสายเขียว ณ ลำพูน**
* ใน **หม่อมขันคำ** (ไม่มีราชโอรส ราชธิดา)

## พระกรณียกิจ
### การคมนาคม
ในระหว่างรัชสมัยของเจ้าหลวงอินทยงยศโชติ เป็นเจ้าหลวงนครลำพูน นับว่าเป็นยุคของการพัฒนานครลำพูน มีการตัดถนนจากเมืองลำพูนไปเมืองเชียงใหม่ และจากเมืองลำพูนไปเวียงป่าซาง การสร้างเหมืองฝาย ซึ่งเห็นได้จากหลักฐานแผนที่ของกระทรวงมหาดไทย ระหว่าง ปี พ.ศ. 2440-2450 แสดงให้เห็นถึงการตัดถนนสายสำคัญ ๆ ในเมืองลำพูน

### การสื่อสาร
เจ้าหลวงอินทยงยศโชติ ทรงเห็นความสำคัญของการสื่อสาร จึงได้โปรดให้สร้างที่ทำการไปรษณีย์ขึ้นที่นครลำพูน เมื่อปี พ.ศ. 2449 ด้วยทรัพย์สินส่วนพระองค์ (ประมาณ 1,567 บาท) โดยเปิดให้บริการเมื่อวันที่ 18 กันยายน พ.ศ. 2449 และในปี พ.ศ. 2451 ทรงเห็นความสำคัญของการสื่อสาร จึงได้ช่วยอุดหนุนราชการของรัฐบาล โดยบริจาคเสาโทรเลข จำนวน 234 ต้น

## เครื่องราชอิสริยาภรณ์

* 

## พงศาวลี



## อ้างอิง
; เชิงอรรถ

; บรรณานุกรม

หมวดหมู่:เจ้าผู้ครองนครลำพูน
หมวดหมู่:สกุล ณ ลำพูน
หมวดหมู่:ราชวงศ์ทิพย์จักร
หมวดหมู่:ราชโอรสและราชธิดาในเจ้าผู้ครองนครลำพูน องค์ที่ 7
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:ผู้ได้รับเครื่องราชอิสริยาภรณ์ ท.จ.ว. (ฝ่ายหน้า)
หมวดหมู่:บุคคลในประวัติศาสตร์กรุงรัตนโกสินทร์
หมวดหมู่:ชาวไทยเชื้อสายกะเหรี่ยง
จักษุ (ศาสนาพุทธ)

**จักษุ** หรือ **จักขุ** ในทางพระพุทธศาสนา มีความหมายสองประการ คือ 

# **มังสจักขุ** ได้แก่ นัยน์ตาเนื้อใช้มองดูสิ่งต่าง ๆ ได้ เช่น นัยน์ตาของสัตว์ทั้งหลาย
# **ปัญญาจักขุ** ได้แก่ ความสามารถในการรู้เรื่องต่าง ๆ ด้วยปัญญา คือ เป็นการรู้ได้ทางใจ ไม่ใช่รู้ได้ด้วยนัยน์ตา

## ปัญญาจักขุ
ในทางพระพุทธศาสนาแสดงไว้เป็นห้าชนิด คือ

# **พุทธจักขุ** หมายถึง ญาณปัญญาของพระสัมมาสัมพุทธเจ้า ที่หยั่งรู้ในอัธยาศัยของสัตว์โลกทั้งปวงได้ เรียกว่า อาสยานุสยญาณ และญาณปัญญาที่สามารถรู้ นามอินทรีย์ของสัตว์ทั้งหลาย ว่ายิ่งหรือหย่อนเพียงใด ที่เรียกว่า อินทรียปโรปริยัตติญาณ
# **สมันตจักขุ** หมายถึง ญาณที่สามารถรอบรู้สิ่งทั้งหลายทั้งปวง ทั้งบัญญัติและปรมัตถธรรม ที่เรียกว่า สัพพัญญุตญาณ
# **ญาณจักขุ** หมายถึง ญาณปัญญาที่ทำให้สิ้นอาสวกิเลส เรียกว่า อรหัตมรรคญาณ หรือ อาสวักขยญาณ
# **ธรรมจักขุ** หมายถึง ญาณปัญญาของพระอริยบุคคลเบื้องต่ำทั้งสาม คือ พระโสดาบัน พระสกทาคามี พระอนาคามี
# **ทิพพจักขุ** หมายถึง ญาณปัญญาที่สามารถรู้เห็นสิ่งต่าง ๆ ที่อยู่ไกลแสนไกล ได้อย่างละเอียด ด้วยอำนาจของ สมาธิจิต ที่เรียกว่า อภิญญาสมาธิ

ปัญญาจักขุห้าประการนี้ สมันตจักขุ พุทธจักขุ ย่อมมีได้แต่เฉพาะพระสัมมาสัมพุทธเจ้าเท่านั้น ส่วนปัญญาจักขุที่เหลืออีกสามประการ ย่อมเกิดแก่ พระอริยบุคคลอื่น ๆ หรือฌานลาภีบุคคล ที่ได้ทิพพจักขุญาณ ตามสมควรแก่ญาณ และบุคคล

ปัญญาจักขุ 5 มังสจักขุ 1 รวมเป็น 6 จึงเรียกกันสั้น ๆ ว่า จักขุ 6 

จักขุ 5 ยังหมายถึง พระจักษุอันเป็นสมบัติของพระผู้มีพระภาคเจ้า ได้แก่ มังสจักขุ ทิพพจักขุ ปัญญาจักขุ พุทธจักขุ สมันตจักขุ 

ในประวัติของอริยบุคคล **ธรรมจักขุ** ใช้คำว่า "ดวงตาเห็นธรรมอันปราศจากธุลี ปราศจากมลทิน" บ้าง "ธรรมจักษุอันปราศจากธุลี ปราศจากมลทิน" บ้าง

ในพจนานุกรมพุทธศาสน์ บรรยายไว้ว่า ดวงตาเห็นธรรม คือ ปัญญารู้เห็นตามความจริงว่า สิ่งใดก็ตามมีความเกิดขึ้นเป็นธรรมดา สิ่งนั้นทั้งปวง ล้วนมีความดับไปเป็นธรรมดา ธรรมจักษุโดทั่วไป เช่นที่เกิดแก่ท่านโกณฑัญญะ เมื่อสดับธรรมจักร ได้แก่ โสดาปัตติมรรค หรือโสดาปัตติมัคคญาณ คือ ญาณที่ทำให้เป็นโสดาบัน

## อ้างอิง

* พระธรรมปิฎก (ประยุทธ์ ปยุตฺโต). "พจนานุกรมพุทธศาสน์ ฉบับประมวลศัพท์". 
* พระธรรมปิฎก (ประยุทธ์ ปยุตฺโต). "พจนานุกรมพุทธศาสน์ ฉบับประมวลธรรม".
* คุหัฏฐกสุตตนิทเทสที่ ๒ ขุททกนิกาย มหานิทเทส พระไตรปิฎก เล่มที่ ๒๙
* "อัฏฐสาลินีอรรถกถา"
* "อภิธัมมัตถสังคหะ"
* "อภิธัมมาวตาร"
* abhidhamonline.org

หมวดหมู่:หลักธรรมของศาสนาพุทธ
กัลยาณมิตร

**กัลยาณมิตร** คือ มิตรแท้ เพื่อนแท้ เพื่อนตาย เพื่อนที่คอยช่วยเหลือเพื่อนอย่างจริงใจโดยไม่หวังสิ่งใดตอบแทน เป็นมิตรที่หวังดี มีสิ่งดี ๆ ให้กันด้วยความจริงใจ

คุณสมบัติของกัลยาณมิตร (กัลยาณมิตรธรรม 7)
# **ปิโย** น่ารัก ในฐานเป็นที่สบายใจและสนิทสนม ชวนให้อยากเข้าไปปรึกษา ไต่ถาม
# **ครุ** น่าเคารพ ในฐานประพฤติสมควรแก่ฐานะ ให้เกิดความรู้สึกอบอุ่นใจ เป็นที่พึ่งใจ และปลอดภัย
# **ภาวนีโย** น่าเจริญใจ หรือน่ายกย่อง ในฐานทรงคุณ คือ ความรู้และภูมิปัญญาแท้จริง ทั้งเป็นผู้ฝึกอบรมและปรับปรุงตนอยู่เสมอ ควรเอาอย่าง ทำให้ระลึกและเอ่ยอ้างด้วยซาบซึ้งภูมิใจ
# **วตฺตา จ** รู้จักพูดให้ได้ผล รู้จักชี้แจงให้เข้าใจ รู้ว่าเมื่อไรควรพูดอะไรอย่างไร คอยให้คำแนะนำว่ากล่าวตักเตือน เป็นที่ปรึกษาที่ดี
# **วจนกฺขโม** อดทนต่อถ้อยคำ คือ พร้อมที่จะรับฟังคำปรึกษาซักถามคำเสนอแนะวิพากษ์วิจารณ์ อดทน ฟังได้ไม่เบื่อ ไม่ฉุนเฉียว
# **คมฺภีรญฺจ กถํ กตฺตา** แถลงเรื่องล้ำลึกได้ สามารถอธิบายเรื่องยุ่งยากซับซ้อน ให้เข้าใจ และให้เรียนรู้เรื่องราวที่ลึกซึ้งยิ่งขึ้นไป
# **โน จฏฐาเน นิโยชเย** ไม่ชักนำในอฐาน คือ ไม่แนะนำในเรื่องเหลวไหล หรือชักจูงไปในทางเสื่อมเสีย

## อ้างอิง

* พระธรรมปิฎก (ประยุทธ์ ปยุตฺโต). "พจนานุกรมพุทธศาสน์ ฉบับประมวลศัพท์".
* พระธรรมปิฎก (ประยุทธ์ ปยุตฺโต). "พจนานุกรมพุทธศาสน์ ฉบับประมวลธรรม".
* สขสูตรที่ 2 พระไตรปิฎก เล่มที่ 23

## ดูเพิ่ม
* ผู้ประกอบด้วยธรรม 7 ประการ ควรคบเป็นมิตร
* พึงคบมิตรผู้ประกอบด้วยองค์ 7 ประการ
* ความเป็นผู้มีมิตรดีเป็นพรหมจรรย์ทั้งสิ้น

หมวดหมู่:หลักธรรมของศาสนาพุทธ
ปลาดุกลำพัน

**ปลาดุกลำพัน** (; ) เป็นปลาน้ำจืดจำพวกปลาดุกชนิดหนึ่ง อยู่ในวงศ์ปลาดุก (Clariidae) 

## ลักษณะ
ส่วนหัวเล็กสั้น ครีบหลังและครีบก้นใหญ่ยาวเกือบเท่าความยาวลำตัว มีลำตัวเรียวยาวกว่าปลาดุกชนิดอื่น ๆ มาก ครีบหางเล็กอยู่ชิดกับครีบหลังและครีบก้น บางตัวก็เชื่อมติดกัน อาจเป็นเพราะถูกกัดเมื่อตอนเล็กแล้วงอกใหม่ ครีบท้องเล็ก ตัวสีคล้ำอมน้ำตาลแดง มีจุดสีขาวเป็นแนวตั้งตลอดลำตัวทั้งหมด 13-20 แนว ด้านท้องสีจาง มีขนาดประมาณ 30 เซนติเมตร ขนาดใหญ่สุดที่พบ 60 เซนติเมตร

## แหล่งอาศัย
อาศัยในแหล่งน้ำนิ่งที่เป็นกรด และมีสีชา เช่น ตามป่าพรุ และลำธารในป่าดิบชื้น พบเฉพาะในภาคใต้ตั้งแต่จังหวัดชุมพรลงไป และภาคตะวันออกตั้งแต่ จังหวัดจันทบุรี และยังพบในมาเลเชียถึงบอร์เนียว มีพฤติกรรมชอบรวมกลุ่มกันเป็นฝูงในฤดูแล้ง มีขายเป็นครั้งคราวในตลาดสดทางภาคใต้ เช่น ที่จังหวัดพัทลุงและนครศรีธรรมราช เนื้อมีรสชาติดีกว่าปลาดุกชนิดอื่น ๆ มีราคาขายค่อนข้างสูง โดยมีชื่อเรียกในท้องถิ่นว่า "ปลามัด" และยังมีการเลี้ยงเป็นปลาสวยงามที่มีพบขายเป็นครั้งคราวในตลาดปลาสวยงามอีกด้วย

## อ้างอิง
*'''Ng, H. H.''', 2003. Clarias nigricans, a new species of clariid catfish (Teleostei: Siluriformes) from eastern Borneo. The Raffles Bulletin of Zoology 51: 393–398. 

## แหล่งข้อมูลอื่น
* รูปและข้อมูลดุกลำพัน
* ข่าวการเพาะขยายพันธุ์ดุกลำพัน

ดุกลำพัน
หมวดหมู่:ปลาดุก
ดุกลำพัน
ดุกลำพัน
ดุกลำพัน
ซิกฟรีด

**ซิกฟรีด** (Siegfried) เป็นชื่อภาษาเยอรมันที่นิยมตั้งให้กับผู้ชาย อาจหมายถึง

* ซิกฟรีด แอนด์ รอย นักแสดงมายากลคู่
* ซิกฟรีด - ตัวละครเอกจากมหากาพย์เยอรมันเรื่อง Nibelungenlied
* โดเบ ซิกฟรีด - นักรบก็อดวอริเออร์ จากเรื่อง เซนต์เซย่า
* ซิกฟรีด ชเตาฟ์เฟิน - ตัวละครจากเกม โซลเอดจ์ และ โซลคาลิเบอร์
* ซีคฟรีท ฟ็อน ชเรอเดอร์ - ตัวละครจากเรื่อง ยูกิโอ ดูเอลมอนสเตอร์
* ซิกฟรีด (มหาศึกคนชนเทพ) - ตัวละครจากเรื่อง มหาศึกคนชนเทพ
* ซิกฟรีด (เก็นโซซุยโคเด็น) - ตัวละครจากเกม เก็นโซซุยโคเด็น

## ดูเพิ่ม
* ซิกฮาร์ท

หมวดหมู่:ชื่อภาษาตะวันตก
หมวดหมู่:ชื่อตัว
1000000000000

**1000000000000** (**ล้านล้าน**) เป็นจำนวนธรรมชาติที่อยู่ถัดจาก 999999999999 (เก้าแสนเก้าหมื่นเก้าพันเก้าร้อยเก้าสิบเก้าล้านเก้าแสนเก้าหมื่นเก้าพันเก้าร้อยเก้าสิบเก้า) และอยู่ก่อนหน้า 1000000000001 (ล้านล้านเอ็ด)

## คำเติมนำหน้า
* ภาษากรีก - 
* ภาษาละติน - 

## ความหมาย

หมวดหมู่:จำนวนเต็ม
บาสอวกาศทะลุโลก

**บาสอวกาศทะลุโลก** () เป็นการ์ตูนเรื่องที่ทาเคฮิโกะ อิโนอุเอะ เขียนลงใน *Monthly Shonen Jump* ระหว่างปี ค.ศ. 1997 - ค.ศ. 1998 มีอยู่ 4 เล่ม และมี *renovation edition* อีก 2 เล่ม แต่ในประเทศไทยไม่มีใครเป็นตัวแทนนำมาแปลและจัดจำหน่าย

## แหล่งข้อมูลอื่น
* ไปยังเว็บไซต์ของ Inoue Takehiko

หมวดหมู่:การ์ตูนญี่ปุ่น
หมวดหมู่:อนิเมะที่ออกฉายในปี พ.ศ. 2548
หมวดหมู่:อนิเมะที่ออกฉายในปี พ.ศ. 2550
หมวดหมู่:ทีเอ็มเอสเอ็นเตอร์เทนเมนต์
หมวดหมู่:อนิเมะและมังงะเกี่ยวกับบาสเกตบอล
หมวดหมู่:ทาเกฮิโกะ อิโนอูเอะ
ลิปตา

**ลิปตา** () เป็นดาราคู่แนวอาร์แอนด์บีป็อป ที่เคยออกผลงานเพลง"Sun" และได้รับการเปิดทางสถานีวิทยุ 170.5 ก่อนที่จะได้รับการติดต่อจากบอย โกสิยพงษ์ และได้เป็นศิลปินในสังกัดเลิฟอีสจนถึงปี 2558 ปัจจุบันเป็นศิลปินอิสระและยังคงมีเพลงออกมาอย่างต่อเนื่องในปัจจุบัน

## สมาชิก
สมาชิกของวง ลิปตา ประกอบไปด้วย
* อารมณ์ โพธิ์หาญรัตนกุล (คัตโตะ) - นักร้องนำวงลิปตา
* ธารณ ลิปตพัลลภ (แทน) - คีย์บอร์ด, โปรดิวเซอร์ 

## ผลงาน
### สตูดิโออัลบั้ม

### อัลบั้มรวมเพลง

### ซิงเกิล

### ซิงเกิลรับเชิญ

### โปรโมชั่นซิงเกิล

### เพลงอื่น ๆ

### ละครโทรทัศน์

## คอนเสิร์ต
*  ลิปตา..บ้าที่สุด คอนเสิร์ต
*  LIPTA OPPA บ้าที่สุด Live in Nonthaburi Concert
*  คอนเสิร์ต Bifesta Presents Lipta On Ice (บิเฟสต้า พรีเซนต์ส ลิปตา ออน ไอซ์) วันที่ 2 ตุลาคม พ.ศ. 2559 จัดที่ อิมแพ็ค อารีน่า เมืองทองธานี
* มาม่า Presents Lipta 20 ปี คอนใหญ่ไฟกะพริบ วันที่ 22 มีนาคม พ.ศ. 2568 จัดที่อิมแพ็ค อารีน่า เมืองทองธานี

## รางวัล

## หมายเหตุ

## อ้างอิง

## แหล่งข้อมูลอื่น
* เว็บไซต์ LOVEiS
* เว็บไซต์ ลิปตาแฟนคลับ 
* FACEBOOK LIPTA
* YOUTUBE LIPTA
* FACEBOOK เสือร้องไห้
* YOUTUBE เสือร้องไห้
* FACEBOOK CuttO
* FACEBOOK Tan

หมวดหมู่:กลุ่มดนตรีป็อปสัญชาติไทย
หมวดหมู่:วงกลุ่มสองสัญชาติไทย
หมวดหมู่:กลุ่มดนตรีไทยในยุค 2000
หมวดหมู่:กลุ่มดนตรีที่ก่อตั้งในปี พ.ศ. 2548
เลขฐานสี่

**เลขฐานสี่** หมายถึง ระบบเลขฐานสี่ ที่มีสัญลักษณ์สี่ตัวคือ 0 (ศูนย์) 1 (หนึ่ง) 2 (สอง) และ 3 (สาม) 

หากแปลงค่าในเลขฐานสิบ มาเป็นเลขฐานสี่ จะได้จามจัวอย่างด้านล่าง 

0 = 00 

1 = 01 

2 = 02 

3 = 03 

4 = 10 

5 = 11  

6 = 12 

7 = 13 

8 = 20 

9 = 21 

10 = 22 

การเขียนเลขฐานสี่ จะต้องมี 4 ห้อยอยู่ด้านหลัง เช่น 120314 
   
สี่
ระบบอัตโนมัติ

**ระบบอัตโนมัติ** คือ ระบบที่ทำงานผ่านการควบคุมจากคอมพิวเตอร์ อาจจะเป็นอุปกรณ์อิเล็กทรอนิกส์ที่สามารถเริ่มทำงานได้ด้วยตัวเองตามโปรแกรมที่มนุษย์เป็นผู้ควบคุมไว้ เช่นระบบรดน้ำอัตโนมัติ ระบบตอบรับโทรศัพท์อัตโนมัติ ระบบอัตโนมัติเข้ามามีบทบาทมากขึ้นในปัจจุบันทั้งในด้านวิศวกรรม อุตสาหกรรม และรวมไปถึงการดำเนินชีวิตประจำวันของมนุษย์ ระบบอัตโนมัติถูกคิดค้นมาเพื่อให้สามารถลดการใช้ทรัพยากรที่ไม่จำเป็น และตอบสนองความต้องการของมนุษย์ 

ในด้านอุตสาหกรรมจะเห็นการใช้ระบบอัตโนมัติมากขึ้น เนื่องจากด้านอุตสาหกรรมต้องการที่จะลดค่าใช้จ่ายและเพิ่มคุณภาพให้กับสินค้าหรือบริการ ระบบอัตโนมัติในอุตสาหกรรมเช่น หุ่นยนต์อุตสาหกรรม (Industrial Robots) รถขนส่ง AGV สายพานการผลิต (Conveyer) รวมทั้งระบบ PLCs (Programmable Logic Control) เป็นต้น การใช้เทคโนโลยีดังกล่าวเข้ามาช่วยในอุตสาหกรรมสามารถช่วยแก้ไขปัญหาที่เกิดจากมนุษย์ (Human Error) และเพิ่มประสิทธิภาพในการผลิตมากยิ่งขึ้น

## ประเภทของระบบอัตโนมัติ
เครื่องจักรในระบบอัตโนมัติมี 2 ประเภทได้แก่

# ระบบเครื่องจักรกึ่งอัตโนมัติ หมายถึงระบบเครื่องจักรที่ใช้งานผ่านการควบคุมจากคอมพิวเตอร์แค่บางส่วน ในส่วนที่เหลือยังต้องอาศัยการทำงานโดยมนุษย์ เนื่องจากเป็นงานที่ต้องการความแม่นยำ และความละเอียดสูง 
# ระบบเครื่องจักรอัตโนมัติ หมายถึงเครื่องจักรที่นำเอาคอมพิวเตอร์เข้ามามีส่วนช่วยในการควบคุมหรือการทำงานในทุกขั้นตอน โดยจะให้เรามีหน้าที่ในการออกคำสั่ง ดูแล รักษาระบบเครื่องเพียงเท่านั้น การทำงานโดยใช้ระบบเครื่องจักรอัตโนมัติทุกขั้นตอนจะเหมาะกับงานที่ต้องการการควบคุมอย่างเต็มที่เต็มรูปแบบ ไม่ว่าจะเป็นในเรื่องด้านคุณภาพหรือความสะอาด อีกทั้งยังใช้ในงานที่ไม่สามารถใช้คนทำได้ เช่น งานที่ต้องใช้อุณหภูมิสูงๆเกินกว่าที่คนเราจะสามารถทนได้  ซึ่งเราจะมีหน้าที่การรับผิดชอบในการดูแลรักษาเครื่องจักรเท่านั้น 

## ดูเพิ่ม
* ทฤษฎีระบบควบคุม
* ระบบอัตโนมัติภายในอาคาร
* ระบบอัตโนมัติภายในบ้าน


หมวดหมู่:สาขาทางวิศวกรรมศาสตร์
ฉนวนกาซา

**ฉนวนกาซา** (; , ; , [*r'tsu'at 'áza*]) เรียกสั้น ๆ ว่า **กาซา** เป็นดินแดนแทรกของรัฐปาเลสไตน์ที่ชายฝั่งตะวันออกของทะเลเมดิเตอร์เรเนียน มีชายแดนทางตะวันตกเฉียงใต้ติดกับอียิปต์ และทางตะวันออกกับเหนือติดกับอิสราเอล ฉนวนกาซากับเวสต์แบงก์เป็นดินแดนที่อ้างสิทธิ์โดยรัฐปาเลสไตน์โดยนิตินัย

ดินแดนนี้มีความยาว  กว้าง  และมีพื้นที่รวม  ซึ่งมีประชากรชาวปาเลสไตน์ประมาณ 1.85 ล้านคน ในพื้นที่ 362 ตารางกิโลเมตร ทำให้เป็นพื้นที่ที่มีประชากรหนาแน่นมากเป็นอันดับ 3 ของโลก กาซามีอัตราการเติบโตของประชากรรายปีที่ 2.91% (ประมาณ ค.ศ. 2014) ซึ่งอยู่ในอันดับที่ 13 ของโลก และมักระบุว่าแออัดเกินไป

ปัจจุบันยังไม่มีชาติใดให้การรับรองฉนวนกาซาว่าเป็นดินแดนที่มีอำนาจอธิปไตยเป็นของตนเอง บางส่วนได้ถือว่าฉนวนกาซาเป็นดินแดนภายใต้การปกครองของอิสราเอล ซึ่งอิสราเอลได้ให้การปฏิเสธหลังจากถอนทหารไปเมื่อ ค.ศ. 2005 อย่างไรก็ตามอิสราเอลได้ควบคุมการเข้าออกฉนวนกาซาทั้งทางน้ำและทางอากาศ

## ภูมิศาสตร์
ในทางภูมิศาสตร์ ฉนวนกาซาถือเป็นดินแดนของปาเลสไตน์ โดยมีอาณาเขตทางตะวันตกเฉียงใต้เป็นความยาวประมาณ 11 กิโลเมตรติดกับประเทศอียิปต์ ทางเหนือและตะวันออกติดกับประเทศอิสราเอลเป็นระยะทางราว 51 กิโลเมตร ทางตะวันตกติดกับทะเลเมดิเตอร์เรเนียน เป็นระยะทางชายฝั่งประมาณ 41 กิโลเมตร

สภาพภูมิอากาศในบริเวณนี้มีความชื้นในอากาศต่ำ และมีช่วงฤดูหนาวที่ค่อนข้างอุ่น และฤดูร้อนอาจจะส่งผลรุนแรงถึงวิกฤตการณ์ภัยแล้งได้ ด้านทรัพยากรณ์ธรรมชาติ รวมถึงพื้นแผ่นดินอันอุดมสมบูรณ์เหมาะแก่การเพาะปลูก (ประมาณ 1 ใน 3 ของพื้นที่ทั้งหมด) และไม่นานนี้ได้มีการขุดพบก๊าซธรรมชาติด้วย

## ประวัติศาสตร์
พรมแดนของฉนวนกาซาถูกแบ่งโดยกองกำลังป้องกันอิสราเอลและอียิปต์หลังจากสงครามอาหรับ-อิสราเอล ค.ศ. 1948 ซึ่งส่งผลทีหลังให้สหราชอาณาจักรเลิกการครอบครองปาเลสไตน์ หลังจากนั้นฉนวนกาซาถูกปกครองโดยอียิปต์ (อิสราเอลได้ครอบครองเป็นเวลาสั้นๆ คือ 4 เดือน ในช่วงวิกฤตการณ์คลองสุเอซ) แต่เมื่ออิสราเอลชนะสงครามหกวัน ใน ค.ศ. 1967 ฉนวนกาซาเป็นหนึ่งในดินแดนที่อียิปต์เสียให้อิสราเอล

ค.ศ. 1993 อิสราเอลและปาเลสไตน์ได้ตกลงกันเซ็นสนธิสัญญาออสโล ซึ่งมีใจความว่าอนุญาตให้ชาวปาเลสไตน์มีอำนาจในการปกครองตัวเอง (อย่างจำกัด) ในเขตฉนวนกาซา ใน ค.ศ. 2005 ภายใต้การนำของประธานาธิบดีอาเรียล ชารอน อิสราเอลได้ดำเนินการถอนทหารและประชาชนชาวอิสราเอล ที่อาศัยอยู่ในฉนวนกาซาทั้งหมด ซึ่งหมายถึงการหมดอำนาจปกครองของอิสราเอลที่ยาวนานมาถึง 36 ปี

ปัจจุบันอิสราเอลยังควบคุมการเข้าออกฉนวนกาซาจากภายนอก ส่วนสถานะทางการเมืองระหว่างประเทศของฉนวนกาซายังไม่ได้ข้อยุติ โดยสามารถมองได้ว่าเป็นส่วนหนึ่งของดินแดนของชาวปาเลสไตน์ ในวันที่ 14 พฤษภาคม พ.ศ. 2561 มีชาวปาเลสไตน์ เสียชีวิต 55 คน จากการประท้วงครั้งใหญ่

## ดูเพิ่ม
* เวสต์แบงก์
* ปาเลสไตน์

## อ้างอิง

## แหล่งข้อมูลอื่น

*ฉนวนกาซา. *[[The World Factbook]]*. Central Intelligence Agency.
*ฉนวนกาซาในกูเกิล แผนที่


หมวดหมู่:ปาเลสไตน์
หมวดหมู่:รัฐและดินแดนที่ก่อตั้งในปี พ.ศ. 2491
หมวดหมู่:ดินแดนแทรกและดินแดนส่วนแยก
ลิลี อัลเลน

**ลิลี โรส เบียทริซ อัลเลน** () เกิดเมื่อวันที่ 2 พฤษภาคม ค.ศ. 1985 หรือที่รู้จักกันในชื่อ **ลิลี อัลเลน** ()  เป็นนักร้อง นักแต่งเพลง นักเขียน และพิธีกรรายการโทรทัศน์ชาวอังกฤษ เธอเป็นลูกสาวของนักแสดงชาย คีธ อัลเลน และผู้ผลิตภาพยนตร์ อลิสัน โอเวน อัลเลนออกจากโรงเรียนเมื่อตอนอายุ 15 ปี เพื่อพัฒนาทักษะทางการแสดงและการแต่งเพลงของเธอ ในปีค.ศ. 2005 เธอได้เผยแพร่การบันทึกเสียงของเธอจำนวนหนึ่งลงบนมายสเปซ และมีชื่อเสียงขึ้นมาจากการที่ได้ออกอากาศในรายการบีบีซีเรดิโอวัน และเซ็นสัญญากับเรกาลเรเคิร์ดดิงส์ในเวลาต่อมา

## ประวัติ
ลิลี่ อัลเลน เริ่มโด่งดังจากการไปโพสต์เพลงของตนเองใน MySpace.com แล้วกลับกลายเป็นว่ามีคนถึง 40,000 คนกลายเป็นแฟนเพลงของเธอ สาเหตุที่เธอดังขนาดนี้ อาจเป็นเพราะเพลงของเธอเป็นการพูดถึงชีวิตทั่วไปของเธอในกรุงลอนดอน แต่เป็นมุมมองที่น่าสนใจและเก๋ไก๋ของเด็กสาวยุคใหม่วัย 21 ปี ถึงแม้ว่าพ่อของเธอคือ คีธ อัลเลน นักแสดงดัง และแม่เป็นโปรดิวเซอร์หนัง แต่เธอมีชีวิตที่ระหกระเหจากการที่พ่อแม่ของเธอหย่ากันตั้งแต่อายุแค่ 4 ขวบ เธอเปลี่ยนโรงเรียนถึง 12 แห่ง และเลิกเรียนตั้งแต่อายุ 15 ปี แต่เธอก็นำประสบการณ์หลากหลายของเธอ มาแต่งเพลง และกลายเป็นคนดังไปได้อย่างน่าชื่นชม นอกเหนือจากนี้เพลงของเธอยังเป็นป๊อปที่มีกลิ่นอายของสกา 

ส่วน ลิลี่ อัลเลน กับอัลบั้ม “Alright, Still” สื่อมวลชนในอังกฤษต่างยกย่องเธอว่าเป็น “ 2006’s Alternative Teen-Pop Star” ด้วยวัยเพียง 21 ปี กับการเป็นทั้งคนแต่งเพลงและร้องเพลงเองทั้งหมด บวกกับเนื้อหาของเพลงที่มีเสน่ห์ ที่ว่าด้วยชีวิตของเด็กวัยรุ่นในลอนดอน กับแง่มุมที่แตกต่างจากเพลงป็อปทั่วไป  อีกทั้งซิงเกิลแรก ‘Smile’ ก็ไต่ขึ้นไปถึง อันดับ 1 ในอังกฤษ

ซิงเกิล 2 ‘LDN’ ได้รับการเสนอชื่อเข้าชิงรางวัลมากมายทั้ง MTV Europe Music Awards, Brit Awards และคว้ารางวัล Digital Music Awards สาขา Best Pop Artist

## ผลงานอัลบั้ม

* *[[Alright, Still]]* (2006)
* *[[It's Not Me, It's You]]* (2009)
* *[[Sheezus]]* (2014)

## แหล่งข้อมูลอื่น
* เว็บไซต์อย่างเป็นทางการของ ลิลี่ อัลเลน
* เว็บไซต์ใน MySpace.com ของ ลิลี่ อัลเลน

หมวดหมู่:นักร้องอังกฤษ
หมวดหมู่:บุคคลจากแฮมเมอร์สมิท
หมวดหมู่:ศิลปินสังกัดแคปิตอลเรเคิดส์
คำ

**คำ** เป็นหน่วยของภาษาที่สื่อถึงความหมายซึ่งประกอบด้วยพยางค์หนึ่งพยางค์หรือมากกว่า ปกติแล้วในแต่ละคำจะมีรากศัพท์ของคำแสดงถึงความหมายและที่มาของคำนั้น โดยการนำคำหลายคำมาประกอบกันจะทำให้เกิดวลีหรือประโยคซึ่งใช้สื่อความหมายให้ชัดเจนมากยิ่งขึ้นไป

## ประเภทของคำ

### ใช้หน้าที่ในประโยคเป็นเกณฑ์
* คำนาม (noun) เป็นคำที่ใช้เป็นประธานหรือกรรมของประโยค บางทีก็ใช้ขยายคำนามด้วยกันได้ (มักจะหมายถึงวัสดุที่ใช้ทำ) เช่น ขวาน*ทองคำ*, *leather* bag
* คำสรรพนาม (pronoun) เป็นคำที่ใช้แทนคำนามในประโยค เมื่อคำนามนั้นถูกกล่าวถึง หรือเป็นที่รู้กันอยู่แล้ว เช่น ฉัน, คุณ, he, she, it
* คำกริยา (verb) เป็นคำหลักของภาคแสดงในประโยค ใช้บอกถึงท่าทาง อาการ และสภาพของสิ่งต่าง ๆ เช่น เดิน, หนาว, have
* คำวิเศษณ์ หรือ คำคุณศัพท์ (adjective) เป็นคำที่ใช้ขยายความของคำต่าง ๆ เช่น ฉันหิว*มาก*, the *beautiful* day
* คำบุพบท (preposition) เป็นคำที่ใช้เชื่อมคำนามกับคำนาม และแสดงความสัมพันธ์ของคำนามนั้น เช่น กระเป๋า *ของ* ฉัน, the revolution *in* 2018
* คำสันธาน (conjunction) เป็นคำที่เชื่อมประโยคกับประโยค ให้กลายเป็นประโยคความรวมหรือประโยคความซ้อน เช่น เพราะฉะนั้น, therefore
* คำอุทาน (interjection) เป็นคำที่เสริมขึ้นมาในประโยค เพื่อให้ประโยคมีอรรถรสยิ่งขึ้น เช่น โอ้โห, อืม
ในภาษาอื่น ๆ อาจมีคำประเภทอื่นนอกเหนือจากที่กล่าวไว้แล้วข้างต้น เช่น
* คำกริยาวิเศษณ์ (adverb) เป็นคำขยายคล้ายกับคำวิเศษณ์ แต่ขยายเฉพาะคำกริยาหรือคำวิเศษณ์ด้วยกันเท่านั้น เช่น generally, continuously
* คำกริยานุเคราะห์ (auxiliary verb) เป็นคำกริยาที่ช่วยเสริมไวยากรณ์ อาจไม่มีความหมายในตัวเอง เช่น do, have, may
* คำนำหน้านาม (article) เป็นคำขยายคำนามใช้บ่งบอกสิ่งทั่วไป หรือสิ่งที่ได้กล่าวถึงไปแล้ว เช่น a, an, the, le, la

### ใช้วิธีการสร้างคำเป็นเกณฑ์
* คำมูล เป็นคำโดดซึ่งไม่ได้เกิดจากการประกอบของคำมูลอื่นเพิ่มเติม (ในกรณีนี้หมายถึง การจงใจประกอบคำอื่นเพื่อเป็นคำประสม แต่สำหรับตัวอย่างเช่น นารี ถึงแม้ว่า *นา* และ *รี* จะมีความหมาย แต่ นารี ไม่ได้เกิดจากการจงใจของการประกอบคำว่า นาและรี เลย) ไม่ได้ประกอบจากรากศัพท์สองรากศัพท์ขึ้นไป เช่น นาฬิกา, dog, นารี เป็นต้น
* คำรวม เป็นคำที่เกิดจากการรวมคำมูลหรือคำประสมอื่นเข้าด้วยกันเป็นคำใหม่ มีการรวมอยู่ด้วยกัน 2 แบบคือ
** คำประสม เป็นการใส่คำใหม่โดยการเรียงคำไปเรื่อย ๆ คล้ายวลี แต่กลุ่มคำนั้นกลับมีความหมายในลักษณะเจาะจงโดยไม่ได้เป็นการขยาย อาทิเช่น มะม่วงน้ำดอกไม้ (มะม่วง+น้ำ+ดอกไม้) เป็น มะม่วงพันธุ์หนึ่ง, deadlock (dead+lock) หมายถึงภาวะชะงักงัน เป็นต้น
** คำที่ถูกรวมตามภาษา เกิดจากกฎการรวมตามไวยากรณ์ของภาษาเช่น คำสมาสสนธิในภาษาบาลี-สันสกฤต การประกอบคำจากรากศัพท์ในภาษาละติน ตัวอย่างเช่น กุศโลบาย (กุศล+อุบาย), sphygmomanometer (sphygmo+mano+meter) เป็นต้น

หมวดหมู่:ภาษาศาสตร์
หมวดหมู่:ชนิดของคำ
คำ
คาเร็น

**คาเร็น** () เป็นตัวละครจากเกมเก็นโซซุยโคเด็น ปรากฏตัวออกมาในภาค II

## ประวัติตามท้องเรื่อง
คาเร็นเป็นนักเต้นจากหมู่บ้านคุสคุส เป็นลูกศิษย์ของนักเต้นชื่อดัง มินะ และเป็นนักเต้นที่มีชื่อเสียงมากภายในเมืองคุสคุส ปกติเธอจะเป็นคนขี้อายแต่เมื่อจะทำการแสดงเธอจะเปลี่ยนโฉมกลายเป็นสาวงามในทันที

## ข้อมูลส่วนตัว
* ชื่อ: คาเร็น
* ดวงดาวประจำตัว: จิอิง (Chiin)
* บ้านเกิด: คุสคุส (Kuskus)
* อายุ: 17 ปี
* เผ่าพันธุ์: มนุษย์
* รูนที่ถือครอง: ไม่ปรากฏ
* ครอบครัว: ไม่ปรากฏ
* สถานะ: นักเต้น
* สถานที่อยู่ปัจจุบัน: คุสคุส
* สงครามที่เข้าร่วม: สงครามรวบรวมแผ่นดินดูนัน

## วิธีการนำเป็นพวก
;ซุยโคเด็นภาค II
:ในเมืองคุสคุส หากริโอยอมที่จะเต้นคู่กับเธอ เธอจะยอมเข้าร่วมกองทัพด้วย

หมวดหมู่:เก็นโซซุยโคเด็น
ลาสต์.เอฟเอ็ม

**ลาสต์.เอฟเอ็ม** (Last.fm สามารถอ่านเป็น *ลาสต์เอฟเอ็ม* หรือ *ลาสต์ดอตเอฟเอ็ม*) เป็นสถานีวิทยุบนอินเทอร์เน็ตของสหราชอาณาจักร และเว็บไซต์ชุมชนคนสร้างสรรค์ดนตรี ก่อตั้งเมื่อ พ.ศ. 2545 ปัจจุบันมีผู้ใช้จากทั่วโลก 200 ประเทศกว่า 30 ล้านคน  เมื่อวันที่ 30 พฤษภาคม พ.ศ. 2550 ซีบีเอสอินเทอแร็กทีฟถือครองกรรมสิทธิ์ ลาสต์.เอฟเอ็ม ในราคา 140 ล้านปอนด์ (ประมาณ 280 ล้านดอลลาร์สหรัฐ) 

ลาสต์.เอฟเอ็ม มีระบบแนะนำเพลงที่เรียกว่า Audioscrobbler ซึ่งช่วยให้รายละเอียดของผู้ใช้แต่ละคนว่ามีรสนิยมทางดนตรีเป็นอย่างไร โดยการเก็บข้อมูลเพลงทั้งหมดที่ผู้ใช้นั้นเคยฟัง ไม่ว่าจะมาจากสถานีวิทยุ หรือรายการเพลงจากเครื่องเล่นพกพาหลายชนิด ข้อมูลนี้ถูกส่งผ่าน (scrobble) ไปยังฐานข้อมูลของลาสต์.เอฟเอ็ม ผ่านทางปลั๊กอินที่ติดตั้งไว้ในโปรแกรมเล่นเสียง รายละเอียดของผู้ใช้ก็จะแสดงในหน้าข้อมูลส่วนตัว เว็บไซต์นี้ยังมีคุณลักษณะของเครือข่ายสังคม และสามารถแนะนำเพลงและศิลปินที่ผู้ใช้นั้นชื่นชอบ

## อ้างอิง

## ดูเพิ่ม

* Anywhere.fm
* Batanga
* deezer.com 
* Grooveshark
* iLike
* imeem 
* Libre.fm

* Live365 
* Jamendo
* Jango
* MeeMix
* MOG
* Musicovery
* Pandora

* Playlist.com
* Radiolicious
* Slacker
* SpiralFrog
* Spotify
* We7
* Zune Social

## แหล่งข้อมูลอื่น
* Last.fm

หมวดหมู่:ชุมชนเสมือน
หมวดหมู่:เว็บไซต์
หมวดหมู่:สถานีวิทยุ
หมวดหมู่:ซอฟต์แวร์บนแอนดรอยด์
หมวดหมู่:ซอฟต์แวร์บนไอโอเอส
อำเภอบางสะพานน้อย

**บางสะพานน้อย** เป็นอำเภอหนึ่งของจังหวัดประจวบคีรีขันธ์ และเป็นอำเภอสุดท้ายของจังหวัดประจวบคีรีขันธ์ ก่อนที่จะเข้าเขตภาคใต้ของประเทศไทย
## ประวัติ
ท้องที่อำเภอบางสะพานน้อยเดิมเป็นส่วนหนึ่งของเมืองกำเนิดนพคุณ ซึ่งต่อมาเป็นอำเภอเมืองกำเนิดนพคุณ จังหวัดชุมพร (เมือง) และต่อมาจึงได้รวมกับ 2 อำเภอจากจังหวัดเพชรบุรี (เมือง) คืออำเภอเมืองปราณบุรี และอำเภอเมืองประจวบคีรีขันธ์ ซึ่งก็ยังเป็นอำเภอกำเนิดนพคุณ ต่อมาเปลี่ยนชื่อเป็นอำเภอบางสะพาน จนกระทั่งกระทรวงมหาดไทยได้มีประกาศกระทรวงมหาดไทย เรื่อง แบ่งท้องที่อำเภอบางสะพาน จังหวัดประจวบคีรีขันธ์ ตั้งเป็นกิ่งอำเภอบางสะพานน้อย  โดยมีผลตั้งแต่วันที่ 10 มิถุนายน พ.ศ. 2517 เป็นต้นมา จนได้รับการยกฐานะเป็นอำเภอ ประกาศในราชกิจจานุเบกษา เล่มที่ 98 หน้าที่ 115 ก ฉบับพิเศษ วันที่ 13 กรกฎาคม พ.ศ. 2524 หน้า 7

## ที่ตั้งและอาณาเขต
อำเภอบางสะพานน้อยตั้งอยู่ทางตอนใต้สุดของจังหวัด มีอาณาเขตติดต่อกับเขตการปกครองข้างเคียงดังต่อไปนี้
* **ทิศเหนือ** ติดต่อกับอำเภอบางสะพาน
* **ทิศตะวันออก** จรดอ่าวไทย
* **ทิศใต้** ติดต่อกับอำเภอปะทิวและอำเภอท่าแซะ (จังหวัดชุมพร)
* **ทิศตะวันตก** ติดต่อกับภาคตะนาวศรี (ประเทศพม่า)

## การแบ่งเขตการปกครอง
### การปกครองส่วนภูมิภาค
อำเภอบางสะพานน้อยแบ่งพื้นที่การปกครองออกเป็น 5 ตำบล 41 หมู่บ้าน ได้แก่

### การปกครองส่วนท้องถิ่น
ท้องที่อำเภอบางสะพานน้อยประกอบด้วยองค์กรปกครองส่วนท้องถิ่น 6 แห่ง ได้แก่
* **เทศบาลตำบลบางสะพานน้อย** ครอบคลุมพื้นที่บางส่วนของตำบลบางสะพาน
* **องค์การบริหารส่วนตำบลปากแพรก** ครอบคลุมพื้นที่ตำบลปากแพรกทั้งตำบล
* **องค์การบริหารส่วนตำบลบางสะพาน** ครอบคลุมพื้นที่ตำบลบางสะพาน (นอกเขตเทศบาลตำบลบางสะพานน้อย)
* **องค์การบริหารส่วนตำบลทรายทอง** ครอบคลุมพื้นที่ตำบลทรายทองทั้งตำบล
* **องค์การบริหารส่วนตำบลช้างแรก** ครอบคลุมพื้นที่ตำบลช้างแรกทั้งตำบล
* **องค์การบริหารส่วนตำบลไชยราช** ครอบคลุมพื้นที่ตำบลไชยราชทั้งตำบล

## สถานศึกษา
โรงเรียนระดับมัธยมศึกษาประจำอำเภอที่มีการเรียนการสอนถึงระดับมัธยมศึกษาตอนปลาย คือ โรงเรียนบางสะพานน้อยวิทยาคม

สถานศึกษาในเขตตำบลไชยราช ได้แก่ โรงเรียนบ้านไชยราช โรงเรียนบ้านช้างเผือก โรงเรียนบ้านบางเจริญ โรงเรียนบ้านทองอินทร์ ศูนย์พัฒนาเด็กเล็กบ้านไชยราช ศูนย์พัฒนาเด็กเล็กบ้านหินเทิน และ ศูนย์พัฒนาเด็กเล็กบ้านบางเจริญ

สถานศึกษาในเขตตำบลบางสะพาน ได้แก่ โรงเรียนบ้านบางสะพานน้อย โรงเรียนบ้านปากคลอง โรงเรียนบ้านทุ่งไทร โรงเรียนวัดดอนตะเคียน โรงเรียนบ้านหนองฆ้อง และศูนย์เด็กเล็กบางสะพาน

สถานศึกษาในเขตตำบลทรายทอง ได้แก่ โรงเรียนวัดกำมะเสน โรงเรียนบ้านทุ่งสีเสียด โรงเรียนบ้านฝั่งแดง โรงเรียนบ้านบางเบิด โรงเรียนวัดห้วยสัก
## อ้างอิง

บางสะพานน้อย
หมวดหมู่:เขตแดนไทย–พม่า
เวชสารสนเทศ

**เวชสารสนเทศ** (อังกฤษ: medical informatics) เป็นการประยุกต์สารนิเทศศาสตร์ เวชศาสตร์ และสาธารณสุข

สาธารณสุขข้อมูลศาสตร์ (Medical Informatics) รวมการสื่อสาร เทคโนโลยีสารสนเทศ (IT) และการดูแลสุขภาพเพื่อปรับปรุงการดูแลผู้ป่วยและอยู่แถวหน้าของการปฏิวัติเทคโนโลยีทางการแพทย์ สามารถมองได้ว่าเป็นสาขาหนึ่งของวิศวกรรมและวิทยาศาสตร์ประยุกต์

ด้านการดูแลสุขภาพนำเสนอปัญหาที่หลากหลายอย่างมากซึ่งสามารถแก้ไขได้ด้วยวิธีการคำนวณ 

ข้อมูลวิทยาศาสตร์ในด้านการดูแลสุขภาพเป็นกลุ่มสหวิทยาการที่รวมถึงการศึกษาการออกแบบ พัฒนา และการประยุกต์ใช้การประดิษฐ์นวัตกรรมเชิงคำนวณเพื่อปรับปรุงสุขภาพ

## ซอฟต์แวร์สำหรับการจัดการผู้ป่วย
ซอฟต์แวร์สำหรับการจัดการผู้ป่วย (PMS) คือซอฟต์แวร์ที่ถูกควบคุมในฐานะอุปกรณ์ทางการแพทย์ ซอฟต์แวร์นี้ใช้เพื่อรับข้อมูลทางการแพทย์จากอุปกรณ์ทางการแพทย์ซึ่งจะนำไปใช้ในการรักษาหรือวินิจฉัยผู้ป่วย นอกจากนี้ยังอาจเป็นซอฟต์แวร์ที่เป็นส่วนเสริมของอุปกรณ์ทางการแพทย์และมีส่วนโดยตรงในการรักษาผู้ป่วยโดยการวิเคราะห์หรือให้ความสามารถเชิงการรักษาหรือวินิจฉัยที่ทดแทนการตัดสินใจและการวินิจฉัยของแพทย์

ตามผลสำรวจของสมาคมแพทย์ออนแทรีโอ แพทย์ครอบครัวใช้เวลาเฉลี่ย 19 ชั่วโมงต่อสัปดาห์กับงานบริหาร เช่น การกรอกแบบฟอร์ม การติดตามผลการตรวจทางห้องปฏิบัติการ การติดตามผู้ป่วย และการจัดการสำนักงาน

การใช้เทคโนโลยีในสถานพยาบาลได้รับความนิยมและคาดว่าจะเป็นแนวโน้มต่อไป สถาบันการแพทย์ต่าง ๆ ได้ริเริ่มระบบเทคโนโลยีสารสนเทศทางการแพทย์ที่หลากหลายในการให้การดูแลผู้ป่วย เช่น บันทึกสุขภาพอิเล็กทรอนิกส์ (EMR) แผนภูมิคอมพิวเตอร์ และอื่น ๆ ความนิยมที่เพิ่มขึ้นของระบบเทคโนโลยีสารสนเทศทางการแพทย์และปริมาณข้อมูลทางการแพทย์ที่มากขึ้นซึ่งสามารถแลกเปลี่ยนและส่งผ่านในรูปแบบอิเล็กทรอนิกส์ได้ ได้เพิ่มความเสี่ยงของการละเมิดความลับและความเป็นส่วนตัวของผู้ป่วย ปัญหานี้ได้กระตุ้นให้ทั้งนักการเมืองและสถาบันต่าง ๆ ดำเนินมาตรการเข้มงวดเพื่อรับรองความลับและความเป็นส่วนตัวของผู้ป่วย
## อ้างอิง

## แหล่งข้อมูลอื่น
* สมาคมเวชสารสนเทศไทย
* เวชสารสนเทศ คณะแพทยศาสตร์ศิริาชพยาบาล มหาวิทยาลัยมหิดล 
หมวดหมู่:วิทยาการสารสนเทศ
หมวดหมู่:แพทยศาสตร์